Znobny wiater òbniżił frekwencjã – na sztarce sã pòjawiło mni biegaczów jak na lësce zaregistrowónëch ùczãstników, za to nie felało emòcjów i pòdsztrichiwaniô swòji juwernotë przez òbleczenié. Wicy jak 200 biefaczów sã zmierzëło w czile kategòriach – biégach na 5 i 10 km, marszu nordic walking na 5 km i biégù nômłodszich na symòlicznym distansu 1238 métrów. Ò emòcje ùczãstników pitôł Adóm Hébel. Taksëje bùrméster Wiôldżi Wsë Róman Kùżel. Strzód maszeréjącëch jakno pierszi na lënie metë stanął Môrcën Grzegòrczik z Wiôldżi Wsë. 5 kilométrowi distans w nôkrótszim czasu przebiegnął Michôł Szwéda z Celbòwa. W Biégù na 10 km nôlepszi sã òkôzôł gdinión Pioter Jãdriczka. Strzód nômłodszich redotã z dobëcô na mece òkazywôł Rôdk Bùdzysz z Chalëp. Jedną z atrakcjów III Biégù Jednotë Kaszëbów bëła pòspólnô gra w bùczkã. Wëdarzenié mają zòrganizowóné Ceńtrum Kùlturë, Promòcje i Spòrtu we Wiôldżi Wsë i stowôra Kaszëbskô Jednota.